<classify> Familia ya mshindi wa mashindano ya kutafuta vipaji BSS2019 wameandika barua kwa waziri wa sanaa utamaduni na Michezo kutaka kusaidiwa mshindi huyo kulipwa pesa alizohaidiwa mara baada ya kushinda shindano Leo Naibu Waziri wa Wizara hiyo Juliana Shonza ameitaka kampuni ya Benchmark iliyoandaa mashindano hayo kuhakikisha inamlipa msanii huyo stahili zake ndani ya siku 30 Ainisho la fedha hilo ni kuwa milioni 30 ni kwa ajili kutengeneza kazi za Muziki na matangazo kwa kipindi cha mwaka 1 na milioni 20 ni ya kukabidhiwa mkononi ambapo Naibu Waziri amesisitiza makubaliano yote yaliyoainishwa yafanyiwe kazi Kwa upande wao, Benchmark ilisema kuwa imeshindwa kumlipa msanii huyo kutokana na viongozi wa Kampuni iliyodhamini shindano hilo ya Startimes kuwepo nchini China na kushindwa kusafiri kuja nchini kutokana na uwepo wa ugonjwa wa Covid19  <topic>: BURUDANI 